स्वदेशी मेले में महिलाएं सजावटी सामान खरीद रही थीं, तो बच्चे खिलौने
धनबाद | जिलापरिषद मैदान में चल रहे स्वदेशी मेले में खरीदारी का आनंद बढ़ता जा रहा है। मेले के सातवें दिन बुधवार को भी काफी संख्या में महिला, पुरुष और बच्चे मेला पहुंचे। सभी अपनी अपनी मनपसंद चीजों की तलाश में जुटे थे। महिलाएं जहां घर सजाने की चीजें पसंद कर रही थीं, वहीं बच्चों की नजर खिलौनों पर थी। पुरुष कालीन, सोफा और खाद्य सामग्री की खरीदारी में जुटे हुए थे। मोल-भाव का दौर जारी था। मेला आयोजन समिति के धर्मजीत चौधरी, नरेश केजरीवाल और अजीत सिन्हा ने बताया कि सैकड़ों लोग रोज पहुंच रहे हैं। दोपहर और शाम में अच्छी भीड़ हो रही है। किफायती दर पर सामान मिलने के कारण लोग जमकर खरीदारी भी कर रहे हैं।
स्वदेशी मेले में आयोजित फैंसी ड्रेस प्रतियोगिता में शामिल बच्चे।
hin_Deva hin_Deva hin_Deva